Publication: Magyar Közlöny
Issue: MK-2006-26 (Year: 2006, Number: 26)
Era: 2004-2010
Section: 1. § A büntetõeljárásról szóló 1998. évi XIX. törvény
Paragraph Index: 546

89. § A Be. 193. §-ának (3)–(6) bekezdése helyébe a következõ rendelkezések lépnek: „(3) A gyanúsított, illetõleg a védõ indítványáról az ügyész, illetõleg a nyomozó hatóság határoz. Ha az indítvány alapján nyomozási cselekmény teljesítése válik szükségessé, és az a 176. § (2) bekezdésének második mondatában megállapított határidõn belül nem végezhetõ el, az ügyész elõterjesztésére a legfõbb ügyész a nyomozási cselekmény elvégzése érdekében a nyomozás határidejét legfeljebb kilencven nappal meghosszabbíthatja. Az elvégzett nyomozási cselekmény folytán keletkezett iratok megtekintését a meghosszabbított nyomozás határidejének utolsó napjáig – az (1) bekezdésben írt feltételekkel – a gyanúsított és a védõ számára lehetõvé kell tenni.

Source: https://magyarkozlony.hu/hivatalos-lapok/1455443237101f3a08cc59bc90aab19e03cf15df/dokumentumok/551a7aed72d20261de88f1e8e3e4012f46428e77/letoltes